《浴罢气体和》
宋代·洪咨夔

浴罢气体和，坐睡便胡床。
首欹如汲瓶，数俯辄一昂。
瞢腾复瞢腾，慾泯想亦忘。
乾坤孰高下，今古谁兴亡。
矍然瞠两眼，疏窗半斜阳。
窗相樱桃花，无风自吹香。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。